TEHNISKĀ SPECIFIKĀCIJA 
cenu aptaujai “Papīra dokumentu savākšana, iznīcināšana un nodošana atkārtotai pārstrādei” 

Tehniskās specifikācijas sagatavošanas vai pēdējās aktualizācijas 
datums ir 2024. gada 20. septembris 

1. Pasūtītāja arhivēšanas procesā atlasītos papīra dokumentus un izlietoto papīru (turpmāk – dokumenti) Izpildītājs savāc, iznīcina videi draudzīgā veidā un nodod atkārtotai pārstrādei  (turpmāk - pakalpojums). 
1. Izpildītājs garantē dokumentu iznīcināšanas konfidencialitāti un drošību. Izpildītājs, savācot un iznīcinot dokumentus, ievēro ierobežotas pieejamības informācijas aizsardzību saistīto normatīvo aktu un datu aizsardzību regulējošo jomu normatīvo aktu prasības, veic dokumentu iznīcināšanu, izmantojot tehnoloģiju tehniskos risinājumus, lai aizsargātu personu datus un novērstu to nelikumīgu apstrādi. 
1. Izpildītāja darbiniekiem jebkāda informācijas iegūšana no dokumentiem ir stingri aizliegta. Izpildītājs nodrošina, ka Izpildītāja darbinieki ir iepazinušies ar ierobežotas pieejamības informācijas aizsardzību saistīto normatīvo aktu un ar datu aizsardzību regulējošo jomu normatīvo aktu prasībām. Izpildītājs iesaista līguma izpildē tikai tos Izpildītāja darbiniekus, kuri ir parakstījuši saistību rakstu par ierobežotas pieejamības informācijas, tai skaitā personas datu prettiesisku neizpaušanu. 
1. Izpildītājs veic pietiekamus organizatoriskus un tehniskus pasākumus, lai novērstu trešo personu piekļuvi Izpildītāja transporta līdzekļiem, kuros atrodas konteineri ar dokumentiem, un dokumentu iznīcināšanas vietai. Konteineru iztukšošanas un dokumentu iznīcināšanas vieta tiek apsargāta, un tajā netiek ielaistas trešās personas. 
1. Izpildītājs 3 (trīs) darba dienu laikā no Pasūtītāja pilnvarotās personas pasūtījuma nosūtīšanas dienas (elektroniski uz Izpildītāja pilnvarotās personas elektroniskā pasta adresi), kurā norādīts nepieciešamais konteineru skaits, veic dokumentu savākšanai paredzēto tukšo konteineru piegādi un izvietošanu Pasūtītāja pilnvarotās personas norādītās vietās Pasūtītāja struktūrvienību adresēs. Izpildītājs nodod konteinerus Pasūtītāja rīcībā uz laiku,  līdz Pasūtītājs informē Izpildītāju par konteineru izvešanu. 
1. Izpildītājs 3 (trīs) darba dienu laikā no Pasūtītāja pilnvarotās personas pasūtījuma nosūtīšanas dienas (elektroniski uz Izpildītāja pilnvarotās personas elektroniskā pasta adresi), kurā norādīta dokumentu atrašanās vieta, veic dokumentu savākšanu un izvešanu no Pasūtītāja struktūrvienību adresēm. 
1. Izpildītājs apmaina ar Pasūtītāja dokumentiem piepildītos konteinerus Pasūtītāja struktūrvienību adresēs pret tukšiem konteineriem pēc Pasūtītāja pieprasījuma. 
1. Izpildītājs, izvedot dokumentus, nogādā tos iznīcināšanai un tālākai pārstrādei. 
1. Izpildītājs, 24 stundu laikā pēc dokumentu pieņemšanas, pielietojot speciālas tehnoloģijas un iekārtas, dokumentus pilnībā iznīcina. Ārkārtas situācijā (piemēram, iekārtu bojājuma, neparedzēta iekārtu remonta u.c. līdzīgos gadījumos) Izpildītājs ir tiesīgs pagarināt dokumentu iznīcināšanas termiņu līdz 72 stundām, par to informējot Pasūtītāja pilnvaroto personu (elektroniski uz Pasūtītāja norādīto elektroniskā pasta adresi). Izpildītājs 1 (vienas) darba dienas laikā pēc dokumentu iznīcināšanas izsniedz Pasūtītājam konfidenciālas iznīcināšanas fakta apstiprinošu sertifikātu, kas apliecina, ka dokumentu iznīcināšana ir neatgriezeniska un informācija nav atjaunojama. 
1. Dokumentiem nav ierobežojumi skavu, plastmasas un/vai metāla elementu daudzumam. 
1. Izpildītājs dokumentu saiņus pieņem bez biezuma ierobežojuma. 
1. Dokumentu savākšanas konteineriem jābūt izgatavotiem no metāla un slēdzamiem ar integrētām drošības slēdzenēm. Konteineriem ir jābūt uz riteņiem un to izmērs nedrīkst pārsniegt  60 cm platumā un 120 cm augstumā. Viena atslēga no konteinera atrodas pie Pasūtītāja pilnvarotās personas, otra - pie Izpildītāja pilnvarotās personas. Izpildītājs pirms piegādes vienojas ar Pasūtītāju par konteineru izmēru. 
1. Izpildītājs nodrošina dokumentu savākšanai paredzētus 10 (desmit) tukšus konteinerus Pasūtītāja struktūrvienību adresēs. Nepieciešamības gadījumā Pasūtītāja pilnvarotā persona ir tiesīga mainīt nepieciešamo konteineru skaitu. Informāciju par papildus nepieciešamajiem konteineriem vai informāciju par konteineru skaita samazināšanu Pasūtītāja pilnvarotā persona nosūta uz Izpildītāja pilnvarotās personas elektroniskā pasta adresi. 
1. Transporta līdzeklim, ar kuru pārvadā konteinerus ar savāktajiem dokumentiem vai iznīcinātos dokumentus, ir jābūt slēgtam un ar cieto korpusu. 
1. Izpildītājs katru reizi pirms dokumentu iznīcināšanas veic dokumentu nosvēršanu. 
1. Aktus: par konteineru nodošanu-pieņemšanu, par dokumentu nodošanu-pieņemšanu iznīcināšanai un par pakalpojuma nodošanu-pieņemšanu sagatavo Izpildītājs. Akti tiek parakstīti ar drošu elektronisko parakstu.  
1. Konteineru piegādes un izvešanas, dokumentu savākšanas un izvešanas darbi paredzēti Pasūtītāja darba dienās no pirmdienas līdz piektdienai no pl.9.00 līdz pl.14.30 šādās Pasūtītāja struktūrvienību adresēs: 
17.1. stacionārs „Gaiļezers” Rīgā, Hipokrāta ielā 2;  
17.2. stacionārs “Latvijas Onkoloģijas centrs” Rīgā, Hipokrāta ielā 4; 
17.3. stacionārs „Latvijas Infektoloģijas centrs” Rīgā, Linezera ielā 3;  
17.4. stacionārs „Biķernieki”, Rīgā, Lielvārdes ielā 68; 
17.5. stacionārs „Tuberkulozes un plaušu slimību centrs”, Upeslejās, Ropažu novadā.

UZMANĪBU! 
Informācija Izpildītājam: iebrauktuve Rīgā, Hipokrāta ielā 2 (stacionārs “Gaiļezers”) un Rīgā, Hipokrāta ielā 4 (stacionārs “Latvijas Onkoloģijas centrs”) caur tuneli, kura augstums ir 3,0  m! 

